b"\n_START_ARTICLE_\nCan Riera (Premi\xc3\xa0 de Dalt)\n_START_SECTION_\nDescripci\xc3\xb3\n_START_PARAGRAPH_\nEdifici civil. Gran casa pairal formada per una planta baixa, un pis i unes golfes. Coberta per una teulada de quatre vessants amb el carener paral\xc2\xb7lela a la fa\xc3\xa7ana. Interiorment la casa consta de cinc cossos perpendiculars a la fa\xc3\xa7ana i un cos longitudinal a la part posterior de l'edifici, el celler, que no t\xc3\xa9 continu\xc3\xaftat a l'al\xc3\xa7ada de les golfes. La composici\xc3\xb3 de la fa\xc3\xa7ana, lleugerament modificada, \xc3\xa9s interessant: les finestres originals presenten les llindes, brancals i ampits treballats amb carreus de pedra, igual que els angles de l'edifici i el portal amb arc escarser. Cal destacar les obertures de les golfes, en forma d'ull de bou ovalats, t\xc3\xadpics del per\xc3\xadode barroc, alguns d'ells modificats i substitu\xc3\xafts per finestres que malmeten l'antiga estructuraci\xc3\xb3 de l'exterior de l'edifici._NEWLINE_A l'interior destaca l'estrella mostrejada de l'escala, utilitzada com a gelosia.\n_START_SECTION_\nHist\xc3\xb2ria\n_START_PARAGRAPH_\nExisteix for\xc3\xa7a documentaci\xc3\xb3 pel que fa a la hist\xc3\xb2ria de Can Riera. El 1758, un fill de la casa, francisc\xc3\xa0, fa un recull de documents importants. Aix\xc3\xad sabem que el primer document conservat \xc3\xa9s el de compra d'unes terres per part de Bernat de Riera l'any 1334 i que des d'aleshores hi ha hagut conc generacions amb el nom familiar de riera._NEWLINE_Possiblement l'actual casa fou constru\xc3\xafda sobre una construcci\xc3\xb3 anterior."